als_Latn dik_Latn sag_Latn
Në projektin e prezantuar nga grupi punues i Komunës dhe Qendra Rajonale për Mjedis (REC), u prezantua vizioni për mjedisin deri në vitin 2020.
Koordinatori i REC, Valimir Mustafa, para të pranishmëve prezantoi vizionin për komunën e Podujevës me zhvillimin e qëndrueshëm ekonomik dhe mjedisor, në funksion të shëndetit të qytetarëve. U tha se komuna e Podujevës duhet të jetë vend me mjedis të pastër, të menaxhuar mirë dhe në funksion të mirëqenies dhe shëndetit të qytetarëve.
Zyrtari i Ministrisë së Mjedisit dhe Planifikimit Hapësinor, Bajram Kadriu, ndonëse e përkrahu prezantimin e projektit, tha se mjetet e parapara nuk mjaftojnë, ngase disa projekte krijojnë shuma të mëdha të investimeve. Ai tha se impianti i ujërave të zeza në Orllan duhet të realizohet bashkërisht nga komuna e Podujevës, Prishtinës dhe Ujësjellësi Rajonal “Prishtina”.
Në fund të debatit Mehmat Gashi, drejtor i DPUM-së, tha “ Unë mendoj se sa i përket Vizionit, ai duhet të riformulohet dhe në të nuk ka nevojë të kufizohet periudhe, por ajo duhet të vazhdojë edhe në të ardhmen, me qëllim të përmirësimit sa më të mirë të mjedisit. Sa i përket kolektorit përgjatë lumit Llap, duhet ta kryej komuna, ndërsa impiantin për trajnimin e ujërave të zeza nuk ka mundësi buxhetore, ngase ai kushton rreth 15 milionë euro”.
Në këtë debat u paraqiten edhe disa nga projektet qe janë paraparë në vizionin mjedisor për periudhën 2012-2020, si kolektor përgjatë Lumit Llap, impianti për trajnimin e ujërave të zeza, impianti në Orllan, kanalizimi në Dobratin etj.
als_Latn als_Latn als_Latn als_Latn als_Latn